**Ιστορία Γ ́ Γυμνασίου Ενότητα 20:**

 **Από την έξωση του Όθωνα ως το κίνημα στου Γουδή**

Κύρια σημεία μαθήματος:

1. όσα έγιναν την πρώτη περίοδο της βασιλείας του Γεωργίου Α ́

 2. το περιεχόμενο του 2ου Συντάγματος του Ελληνικού Βασιλείου

3. τις πολιτικές εξελίξεις που οδήγησαν τελικά στην ανάδυση του Χ. Τρικούπη στην πολιτική

4 Οι πρωταγωνιστές και το πολιτικό τους πρόγραμμα

5 Αρχή της δεδηλωμένης, τις πταίει και δυστυχώς επτωχεύσαμεν

6.Πρόγραμμα Τρικούπη -Δηλιγιάννη:δύο κόσμοι αντίθετοι

7.Ο πόλεμος του 1897 και οι ολέθριες συνέπειές του

**Λέξεις – κλειδιά: *Ένωση Επτανήσων, Γεώργιος Α ́ (Γκλύξμπουργκ), βασιλευομένη δημοκρατία, δημοκρατική αρχή, Αλέξανδρος Κουμουνδούρος, εθνικές γαίες, Χαρίλαος Τρικούπης, αρχή της δεδηλωμένης,*** ***Τρικούπης, Δηλιγιάννης, δικομματισμός, οικονομική ανάπτυξη, έργα υποδομής, πτώχευση, Κρητική Επανάσταση, Ελληνοτουρκικός Πόλεμος, Διάδοχος Κωνσταντίνος, πολεμικές αποζημιώσεις, Διεθνής Οικονομικός Έλεγχος, δημόσια έσοδα, λαϊκή δυσαρέσκεια*.**

 **Με τη βοήθεια του power point και των φυλλαδίων που ήδη έχετε (είναι δουλειά που έκανε η Ελένη η Νταμπίζα) διαβάζετε στο βιβλίο σας την ενότητα και απαντάτε στις παρακάτω ερωτήσεις-ασκήσεις. Απαντήσεις-απορίες και ό,τι άλλο θέλετε μου στέλνετε στο προσωπικό μου email: nestoristella@gmail.com.Επίσης θα παρακαλέσω όσα παιδιά είχατε αναλάβει παρουσιάσεις και τις έχετε ετοιμάσει να μου τις στείλετε για να τις αναρτήσουμε προκειμένου να διευκολυνθούμε όλοι. Επιπλέον , όποιος θέλει, μπορεί να ασχοληθεί με την προετοιμασία και παρουσίαση ενότητας και είναι μία καλή ευκαιρία να μου στείλετε και εργασίες προηγουμένων ενοτήτων να τις αναρτήσουμε. Ευχαριστώ εκ των προτέρων και ας επιβραβευθεί η προσπάθειά σας και με την ανάρτηση των εργασιών σας.**

**ΑΣΚΗΣΕΙΣ:**

**1.Ποιοι από τους παρακάτω όρους ταιριάζουν στο σύνταγμα του 1844 και ποιοι στο σύνταγμα του 1864; Βασιλευομένη δημοκρατία, Γερουσία, εκλογείς οι άνδρες πάνω από τα 21,συνταγματική μοναρχία, ανεξάρτητη δικαστική εξουσία, διορισμός πρωθυπουργού και υπουργών από το βασιλιά, κυρίαρχος ο λαός.**

**1844 1864**

**.**

**.**

**.**

**.**

**.**

**2 Χαρακτηρίστε τις παρακάτω προτάσεις ως Σ ή Λ και διορθώστε τις Λ:**

1. Οι αγώνες των κατοίκων των Ιονίων Νήσων ανάγκασαν μεταξύ άλλων την Αγγλία να παραχωρήσει τα Επτάνησα στο Ελληνικό Βασίλειο

2. Η επίσημη ένωση των Επτανήσων έγινε το 1864

3. Το νέο σύνταγμα του 1864 αναγνώριζε τον λαό ως κυρίαρχο παράγοντα του πολιτεύματος σύμφωνα με την δημοκρατική αρχή.

 4. Σύμφωνα με το νέο σύνταγμα η νομοθετική εξουσία ασκούνταν από την Βουλή και την Γερουσία

5. Η αρχή της δεδηλωμένης όριζε ότι ο βασιλιάς διορίζει πρωθυπουργό και κυβέρνηση που έχει την εμπιστοσύνη της πλειοψηφίας του ελληνικού λαού ύστερα από το δημοψήφισμα.

 6 Ο μεγαλύτερος αντίπαλος του Τρικούπη ήταν ο Θεόδωρος Δηλιγιάννης

7 Ο Τρικούπης στόχευε να κάνει την Ελλάδα ένα σύγχρονο αστικό κράτος με ισχυρή διοίκηση και ανεπτυγμένη οικονομία.

 8. Ένα από τα επιτεύγματα του Τρικούπη ήταν η κατασκευή του μετρό της Αθήνας Επίσης εγκαινίασε το 1893την διώρυγα της Κορίνθου.

 9 Βέβαια για να χρηματοδοτήσει όλα αυτά τα έργα αναγκάστηκε να πάρει πολλά δάνεια.

10 Επίσης επέβαλε βαριά φορολογία στους πλούσιους Έλληνες, γεγονός που τον κατέστησε μισητό στα ανώτερα οικονομικά στρώματα.

11 Ο Τρικούπης κήρυξε την πτώχευση της Ελλάδας το 1896.

12. Η Κρητική Επανάσταση ξέσπασε την ίδια χρονιά κατά την οποία διεξήχθησαν οι πρώτοι Ολυμπιακοί Αγώνες.

13 Ο Δηλιγιάννης βοήθησε τους Κρητικούς με την αποστολή στρατού, πράγμα που οδήγησε σε εμπόλεμη σύρραξη με την Οθωμανική Αυτοκρατορία.

14. Οι διαμάχες με τους Τούρκους έλαβαν χώρα στην περιοχή της Θεσσαλίας.

15. Οι Τούρκοι έφθασαν να καταλάβουν ακόμη και την Λαμία.

16 Ηγέτης των νικηφόρων Ελληνικών Δυνάμεων στον πόλεμο ήταν ο διάδοχος Κωνσταντίνος.

17. Ο ελληνοτουρκικός πόλεμος ξέσπασε το 1897.

 18 Ένα από τα αποτελέσματα του πολέμου ήταν η λήψη νέου δανείου για την κάλυψη των πολεμικών αποζημιώσεων.

3.Μελετήστε προσεκτικά τις γελοιογραφίες που υπάρχουν στο power point :τι πληροφορίες μπορούμε να εκμαιεύσουμε για πρόσωπα, καταστάσεις και γεγονότα της εποχής που μελετούμε;

 4 Να γράψετε μια παράγραφο με την μέθοδο του αιτίου και αποτελέσματος στην οποία θα παρουσιάζετε τις οικονομικές συνέπειες του ελληνοτουρκικού πολέμου**.**

5.Χρησιμοποιώντας τις λέξεις κλειδιά της ενότητας γράψτε μια παράγραφο με τα σπουδαιότερα γεγονότα της περιόδου που μελετήσατε.